SAD: Kriza u bankarskom sistemu daleko od kraja
Nakon što su dobile milijarde dolara vladinih sredstava za sanaciju, američke banke sada su suočene sa sve većim pritiskom da ponovno p
Banke vraćaju pozajmljena državna sredstva brže od očekivanja, a predsjednik Obama podsjeća direktore banaka da je sada njihov red da pomognu američkoj ekonomiji. No, kako se 2009. godina približava svom kraju, neki analitičari upozoravaju da je bankovna kriza daleko od kraja. Dok američke banke vraćaju državi milijarde dolara predsjednik Obama se nedavno sastao s direktorima banaka i kazao im da je došlo vrijeme da vrate uslugu: Neki vjeruju da predsjednik ima preveliko povjerenje u finansijski sektor. Ekonomist Martin Neil Baily, autor i bivši savjetnik u administraciji predsjednika Billa Clintona, kaže da je vrhunac krize bankarskog sektora prošao, ali upozorava da kriza nije u potpunosti okončana. Više od 130 američkih banaka propalo je u ovoj godini, najviše od 1992. On predviđa dalje propasti manjih, regionalnih banaka u 2010. godini kako na naplatu budu dolazili krediti za komercijalne nekretnine. Analitičari tvrde da je najveći problem visoka nezaposlenost koja slabi potražnju i banke čini neodlučnijima u davanju kredita. No Richard Davis iz kompanije US Bankcorp situaciju vidi drugačije: Dok neki ekonomisti prognoziraju daljnji oporavak 2010. godine Baily kaže da je jedino sigurno da banke, vjerojatno, neće učiniti iste greške dva puta: - Prognoziranje je postalo previše rizično, tako da ne želim previše ulaziti u to. Ne znamo tačno što će se dogoditi, ali moguće je da u sljedećoj godini-dvije budemo imali slab rast bruto društvenog proizvoda ili čak zastoj rasta. Neki idu dotle da kažu da je moguć ponovni povratak u recesiju. Ukoliko bi se to dogodilo Baily smatra da bi onda vlada trebala reagirati s još jednim paketom poticajnih mjera. A to je nešto za što se administracija predsjednika Obame nada da neće biti nužno.